b"\n_START_ARTICLE_\nGeneralna konferenca za ute\xc5\xbei in mere\n_START_PARAGRAPH_\nGeneralna konferenca za ute\xc5\xbei in mere (francosko Conf\xc3\xa9rence g\xc3\xa9n\xc3\xa9rale des poids et mesures, kratica CGPM) je najstarej\xc5\xa1a od treh mednarodnih organizacij, ustanovljenih po dolo\xc4\x8dilih metrske konvencije, ki zastopa interese \xc4\x8dlanic pri vzpostavljanju merskih standardov. Deluje v obliki sre\xc4\x8danj zastopnikov \xc4\x8dlanic, ki potekajo od leta 1875 vsakih \xc5\xa1tiri do \xc5\xa1est let v francoskem S\xc3\xa8vresu, na njih pa razpravljajo o standarih metri\xc4\x8dnega sistema enot._NEWLINE_Sprva je bila konferenca zadol\xc5\xbeena za standardizacijo enot za maso in dol\xc5\xbeino (kilograma in metra), leta 1921 pa so podro\xc4\x8dje delovanja raz\xc5\xa1irili na vse fizikalne enote. Na 11. zasedanju leta 1960 so delegati sprejeli mednarodni sistem enot (francosko Syst\xc3\xa8me International d'Unit\xc3\xa9s, SI)._NEWLINE_Drugi dve organizaciji metrske konvencije sta Mednarodni urad za ute\xc5\xbei in mere (Bureau international des poids et mesures, BIPM), ki izvaja raziskave na podro\xc4\x8dju meroslovja in skrbi za skladnost merskih enot na mednarodni ravni, ter Mednarodni komite za ute\xc5\xbei in mere (Comit\xc3\xa9 international des poids et mesures, CIPM), ki koordinira medsebojno priznavanje meritev med \xc4\x8dlanicami.\n_START_SECTION_\n\xc4\x8clanice\n_START_PARAGRAPH_\nObstajata dva razreda \xc4\x8dlanstva, polno in pridru\xc5\xbeeno. Polne \xc4\x8dlanice lahko sodelujejo v aktivnostih BIPM, pridru\xc5\xbeeno \xc4\x8dlanstvo pa je namenjeno drugim dr\xc5\xbeavam, ki \xc5\xbeelijo sodelovati v programu medsebojnega priznavanja standardov, in mednarodnim gospodarskim skupnostim. Edina taka skupnost med pridru\xc5\xbeenimi \xc4\x8dlanicami je Karibska skupnost (CARICOM)._NEWLINE_Polne \xc4\x8dlanice_NEWLINE_\xc2\xa0Argentina (1877)_NEWLINE_\xc2\xa0Avstralija (1947)_NEWLINE_\xc2\xa0Avstrija (1875)_NEWLINE_\xc2\xa0Belgija (1875)_NEWLINE_\xc2\xa0Bolgarija (1911)_NEWLINE_\xc2\xa0Brazilija (1921)_NEWLINE_\xc2\xa0\xc4\x8cile (1908)_NEWLINE_\xc2\xa0\xc4\x8ce\xc5\xa1ka (1922)_NEWLINE_\xc2\xa0Danska (1875)_NEWLINE_\xc2\xa0Dominikanska republika (1954)_NEWLINE_\xc2\xa0Egipt (1962)_NEWLINE_\xc2\xa0Finska (1923)_NEWLINE_\xc2\xa0Francija (1875)_NEWLINE_\xc2\xa0Gr\xc4\x8dija (2001)_NEWLINE_\xc2\xa0Hrva\xc5\xa1ka (2008)_NEWLINE_\xc2\xa0Indija (1957)_NEWLINE_\xc2\xa0Indonezija (1960)_NEWLINE_\xc2\xa0Iran (1975)_NEWLINE_\xc2\xa0Irska (1925)_NEWLINE_\xc2\xa0Italija (1875)_NEWLINE_\xc2\xa0Izrael (1985)_NEWLINE_\xc2\xa0Japonska (1885)_NEWLINE_\xc2\xa0Kanada (1907)_NEWLINE_\xc2\xa0Kazahstan (2008)_NEWLINE_\xc2\xa0Kenija (2010)_NEWLINE_\xc2\xa0Kitajska (1977)_NEWLINE_\xc2\xa0Kolumbija (2012)_NEWLINE_ _NEWLINE_\xc2\xa0Mad\xc5\xbearska (1925)_NEWLINE_\xc2\xa0Malezija (2001)_NEWLINE_\xc2\xa0Mehika (1890)_NEWLINE_\xc2\xa0Nem\xc4\x8dija (1875)_NEWLINE_\xc2\xa0Nizozemska (1929)_NEWLINE_\xc2\xa0Norve\xc5\xa1ka (1875)_NEWLINE_\xc2\xa0Nova Zelandija (1991)_NEWLINE_\xc2\xa0Pakistan (1973)_NEWLINE_\xc2\xa0Poljska (1925)_NEWLINE_\xc2\xa0Portugalska (1876)_NEWLINE_\xc2\xa0Romunija (1884)_NEWLINE_\xc2\xa0Ruska federacija (1875)_NEWLINE_\xc2\xa0Saudova Arabija (2011)_NEWLINE_\xc2\xa0Singapur (1994)_NEWLINE_\xc2\xa0Slova\xc5\xa1ka (1922)_NEWLINE_\xc2\xa0Slovenija (2006)_NEWLINE_\xc2\xa0JAR (1964)_NEWLINE_\xc2\xa0Ju\xc5\xbena Koreja (1959)_NEWLINE_\xc2\xa0Srbija (2001)_NEWLINE_\xc2\xa0\xc5\xa0panija (1875)_NEWLINE_\xc2\xa0\xc5\xa0vedska (1875)_NEWLINE_\xc2\xa0\xc5\xa0vica (1875)_NEWLINE_\xc2\xa0Tajska (1912)_NEWLINE_\xc2\xa0Tunizija (2012)_NEWLINE_\xc2\xa0Tur\xc4\x8dija (1875)_NEWLINE_\xc2\xa0Urugvaj (1908)_NEWLINE_\xc2\xa0Venezuela (1879)_NEWLINE_\xc2\xa0ZDA (1878)_NEWLINE_\xc2\xa0Zdru\xc5\xbeeno kraljestvo (1884)_NEWLINE_Pridru\xc5\xbeene \xc4\x8dlanice_NEWLINE_\xc2\xa0Albanija (2007)_NEWLINE_\xc2\xa0Banglade\xc5\xa1 (2010)_NEWLINE_\xc2\xa0Belorusija (2003)_NEWLINE_\xc2\xa0Bolivija (2008)_NEWLINE_\xc2\xa0Bosna in Hercegovina (2011)_NEWLINE_\xc2\xa0Bocvana (2012)_NEWLINE_\xc2\xa0\xc4\x8crna gora (2011)_NEWLINE_\xc2\xa0Ekvador (2000)_NEWLINE_\xc2\xa0Estonija (2005)_NEWLINE_\xc2\xa0Filipini (2002)_NEWLINE_\xc2\xa0Gana (2009)_NEWLINE_\xc2\xa0Gruzija (2008)_NEWLINE_\xc2\xa0Hong Kong (2000)_NEWLINE_\xc2\xa0Jamajka (2003)_NEWLINE_ Karibska skupnost (2005)_NEWLINE_\xc2\xa0Kitajski Tajpej (2002)_NEWLINE_\xc2\xa0Kostarika (2004)_NEWLINE_\xc2\xa0Kuba (2000)_NEWLINE_\xc2\xa0Latvija (2001)_NEWLINE_\xc2\xa0Litva (2001)_NEWLINE_\xc2\xa0Severna Makedonija (2006)_NEWLINE_\xc2\xa0Malta (2001)_NEWLINE_\xc2\xa0Mavricijus (2010)_NEWLINE_\xc2\xa0Moldavija (2007)_NEWLINE_\xc2\xa0Mongolija (2013)_NEWLINE_\xc2\xa0Namibija (2012)_NEWLINE_\xc2\xa0Oman (2012)_NEWLINE_\xc2\xa0Panama (2003)_NEWLINE_\xc2\xa0Paragvaj (2009)_NEWLINE_\xc2\xa0Peru (2009)_NEWLINE_\xc2\xa0Sej\xc5\xa1eli (2010)_NEWLINE_\xc2\xa0Sirija (2012)_NEWLINE_\xc2\xa0\xc5\xa0rilanka (2007)_NEWLINE_\xc2\xa0Ukrajina (2002)_NEWLINE_\xc2\xa0Vietnam (2003)_NEWLINE_\xc2\xa0Zambija (2010)_NEWLINE_\xc2\xa0Zimbabve (2010)_NEWLINE_Slovenija je postala pridru\xc5\xbeena \xc4\x8dlanica leta 2003. V za\xc4\x8detku leta 2016 je nato vlada sprejela zakon o ratifikaciji metrske konvencije, kar je bil eden od klju\xc4\x8dnih pogojev za \xc4\x8dlanstvo, to je stopilo v veljavo 23. marca istega leta."